CELEX: C2006/010/28
Language: et
Date: 2006-01-14 00:00:00
Title: Kohtuasi C-397/05: Eelotsusetaotlus, mille esitas Tribunale di Palermo  19. oktoobri 2005.  aasta määrusega kriminaalmenetluses Maria Grazia Di Maggio ja Salvatore Buccola vastu

14.1.2006   
            
            
               ET
            
            
               Euroopa Liidu Teataja
            
            
               C 10/14
            
         Eelotsusetaotlus, mille esitas Tribunale di Palermo 19. oktoobri 2005. aasta määrusega kriminaalmenetluses Maria Grazia Di Maggio ja Salvatore Buccola vastu
   (Kohtuasi C-397/05)
   (2006/C 10/28)
   Kohtumenetluse keel: itaalia
   Euroopa Ühenduste Kohus on saanud Tribunale di Palermo 19. oktoobri 2005. aasta määrusga esitatud eelotsusetaotluse kriminaalmenetluses Maria Grazia Di Maggio ja Salvatore Buccola vastu, mis saabus kohtukantseleisse 14. novembril 2005. Tribunale di Palermo küsib Euroopa Kohtult eelotsust järgmistes küsimustes:
   
               1.
            
            
               Kas siseriiklik õigusnorm, mis keelab kriminaalkaristuse ähvardusel kihlveosummade kogumise politsei poolt väljastatud loa puudumisel, kujutab endast EÜ artiklis 43 ette nähtud asutamisõiguse ja EÜ artiklis 49 ette nähtud teenuste osutamise vabaduse piirangut?
            
         
               2.
            
            
               Kas Itaalia avaliku julgeoleku seaduste tervikteksti (TULPS) artiklis 88 ette nähtud politsei poolt väljastatav luba vastab kõigile Euroopa Kohtu poolt asutamisõiguse piiramise õigustamiseks nõutavatele tingimustele?
            
         
               3.
            
            
               Kas seaduse 401/89 artiklites 4 ja 4a ette nähtud kriminaalkaristus on sobiv, proportsionaalne ja eelkõige mittediskrimineeriv Itaalias tegutsevate ja Liverpoolis asuva kihlveokorraldaja Stanley Ltd–ga seotud Centri di Trasmissione Dati (andmeedastuskeskused) omanike suhtes, vaatamata sellele, et nende üle teostatav kontroll on sisuliselt sama, kui Itaalia kontsessionääride üle teostatav kontroll ja et neil on kohustus omandada politsei poolt väljastatav luba, mille eesmärgiks on Itaalia ülemkohtu arvates kuritegeliku infiltratsiooni vältimine kihlvedude sõlmimise nõudmise ja pakkumise valdkonnas?